Refleksjonsnotat

844 | Marius Vestbøstad Pedersen

**Idemyldringen**

Prosessen startet med en idemyldring, hvor hvert gruppemedlem skulle foreslå minst en ide med et produkt og fordeler og ulemper rundt produktet. Idene ble så presentert under et møte uken etterpå, hvor de ble diskutert i plenum.Seks ideer kom på bordet: App/spill for barn med autisme/lærevansker, App/nettside som bruker AI/kunstig intelligens for å foreslå utdanninger basert på personlige parametere, Adaptive Lysstyringssystemer i Bydele, AI-drevet Forvaltning av Grøntområder, App for tilbakemeldig til kommune og Digital bilderamme uten skytilkobling. Etter diskusjoner hvor lignende produkter og prinsippene om ideutvelgelse ble vurdert: Ønskelighet, gjennomførbarhet og levedyktighet. Kom vi frem til at en App for tilbakemelding til kommune var det mest gjennomførbare prosjektet.

Selv om vi ikke valgte en av de mest spennende ideene, viste den seg å være mest behov basert og gjennomførbar. Dette lærte meg at en innovative ideer ikke alltid trengte å være nye eller spektakulære, men det er like viktig at de løser konkrete problemer for brukere og klienter. Ettersom vi hadde vi jobbet godt med innsamling av data gjennom denne prosessen, var det lett å fortsette videre uten å miste motivasjon siden vi mente ideen hadde medhold.

**Arbeid med oppgaven**

Etter ideen ble etablert, diskuterte vi hvilke funksjoner vi applikasjonen skulle ha. I starten hadde vi ambisiøse planer om at denne appen skulle inneholde flest mulige funksjoner. Den skulle inneholde en nabofunksjon, implementere kunstig intelligens og man skulle kunne rapportere alt mulig. Men tilbakemeldinger fra brukerundersøkelse, dybdeintervju og karrieredagen viste at dette ville komplisere løsningen. Dybdeintervjuet med en kommunal IT-Leder var spesielt verdifullt, da vi lærte at det allerede eksisterte gode webapplikasjoner for rapportering. Dette gjorde at vi endret fokus til kun å utvikle en mobilapp, siden vi ikke har sett noe lignende.

Karrieredagen ga oss ytterlige tilbakemeldinger, hvor spørsmål rundt målgruppen og formålet hjalp oss med å droppe nabofunksjonen helt og heller prioritere kommunesamarbeidet. Disse justeringene viser hvor viktig det er å teste og validere ideene kontinuerlig. Med bruk av ytterlige analyser som SWOT, innså vi også andre styrker som brukervennlighet og svakheter som kommunal avhengighet. Denne iterative prosessen har lært meg betydningen av å begrense omfanget av ideen for å levere et fokusert og gjennomførbart produkt.

**Konklusjon og gruppesamarbeid**

Det har vært vanskelig å jobbe med en oppgave uten noen konkrete svar. Det var ofte usikkerhet rundt valgt oppgave, og jeg stilte meg selv spørsmål som: Er ideen god nok? Har vi vurdert alle riktige aspekter? Tenk om noen andre lager et bedre produkt. Dette minnet meg om situasjoner man kan møte i arbeidslivet og bachelor oppgaven, hvor man gjerne ikke har noen fasit å gå etter, men allikevel må levere resultater basert på tilgjengelig informasjon. Ved god bruk av analyser og tilbakemeldinger fra veiledning, har vi klart å håndtere denne usikkerheten og levert et godt resultat vi er fornøyd med.

Gruppen har jobbet godt sammen gjennom hele semesteret, med jevnlige møter og tydelig kommunikasjon over Messenger. Problemer jeg vanligvis har møtt på i lignende sammenhenger er at folk ikke er aktive, fullfører ikke arbeidet sitt i tide eller at kvalitet av arbeidet er dårlig. Alle har vært ivrige, engasjerte og gode til å kommunisere slik at arbeidet har blitt gjort uten vanskeligheter. Etter samtaler med personer i arbeidslivet møter man stadig på unnasluntrere og personer man gjerne ikke kommer overens med, så det hadde vært en god erfaring å lære hvordan man skal håndtere slike folk før man kommer ut i arbeidslivet. Men kan ikke klage når jeg har fått jobbet med slike herlige folk.

Vi er godt fornøyde med resultat, selv om det alltid er rom for forbedringer, har vi lagt inn en god innsats. Jeg fikk hovedansvar for analysedelen av rapporten og bidro med å se over rapporten sammen med gruppeleder i sluttfasen før hver periodisk innlevering. Jeg merket at dette ga meg en dyp kunnskap om min del av rapporten, mens jeg hadde mindre innsikt i andre deler av rapporten, spesielt når fagbegreper som Point Of View skulle ses over. I retrospekt ser jeg at det kunne vært nyttig å jobbe i par for å sikre en bedre forståelse og dobbelt sjekking av hverandres arbeid. Dette var en verdifull erfaring, selv om jeg i stor grad måtte stole på andres arbeid innen områder jeg ikke var direkte involvert i. Det har lært meg viktigheten av samarbeid og tillit i teamarbeid.

Prosjektet har gitt meg verdifulle erfaringer som jeg kan ta med videre til både bacheloroppgaven og arbeidslivet. Det å finne en balanse mellom ambisjon og realisme og bruk av blant annet verktøy som Design Thinking og analyser for å utarbeide en problemstilling. Til tross for at oppgaven var krevende, føler jeg som gruppe at vi levert at bra produkt og gitt meg viktige erfaringer jeg kan ta med videre i livet.